עידן הקרח: בריחתה של הביצה

עידן הקרח: בריחתה של הביצה (באנגלית: Ice Age: The Great Egg-Scapade) הוא סרט טלוויזיה אמריקאי מסוג קומדיה מזיכיון "עידן הקרח", אשר הופץ בידי אולפני Blue Sky Studios ויצא ברשת פוקס ב-20 במרץ 2016 באנגלית. זהו סרט קצר בן 25 דקות, המתרחש לאחר עלילת הסרט עידן הקרח: יבשת בתנועה, שיצא באותה שנה.

בניגוד לסרטים אחרים, סרט זה לא קיבל דיבוב לעברית ולא הופץ בישראל.

 עלילת הסרט 
3 חודשים לאחר אירועי הסרט הרביעי, בו מני הממותה, דייגו הסמילודון וסיד העצלן הרסו לקפטן גאס ולצוות הפיראטים שלו את ספינתם, סקווינט הארנב מחליט לנקום בהם, לקראת אירועי חג הפסחא. בינתיים סקראט היונק הקדום דמוי-הסנאי מנסה לקבור את בלוטו אך הבלוט נובט והופך לעץ, כך שסקראט מחפש בלוט חדש.

כאשר אלי תולה קישוטים לחג, קראש ואדי מכינים תעלולים למישמיש לכבוד אחד באפריל ומני ודייגו צופים בקרבות קונדורים, סיד מחליט לשמור לכל החיות על הביצים לקראת החג. ואולם כאשר סיד נרדם תוך כדי שמירה סקווינט מגיע וגונב את כל הביצים. כאשר הורי הביצים מגיעים הם מגלים שהם נעלמו ועומדים לפגוע בסיד, אך מני עוצר אותם ומראה להם מכתב מסקווינט המצייר להם מפה לגילוי הביצים וכותב שאם לו יבנו עבורו ספינה חדשה הוא ישבור את הביצים.

החבורה נערכת למסלול להחזרת הביצים המוסוות ומוצאת את רובם, למעט ביצה גדולה של את'ל, נקבת גסטורניס מודאגת. ואולם קלינט, אחיו התאום של סקווינט החובר למני וחבורתו, מוביל אותו למלכודת שם מחכים מני, דייגו וסיד והם מגלים את הביצה מחופשת לבלוט שסקראט מחזיק. החבורה רודפת אחרי סקראט ומני מתיז עליה מים, מה שחושף את טבעה האמיתי וגורם לסקראט להשליך אותה מהצוק. מתנהל מרדף לתפיסת הביצה בין סקווינט לחבורה.

לבסוף סיד תופס אותה, אך סקווינט מנסה לחטוף לו אותה מהיד. כשהם נאבקים מעל קרחון מתפורר, הם מתחילים להתרחק אחד מהשני וסיד מנצל את משקלו כדי להעיף את סקווינט היישר לתוך מלכודת שארגנו קראש ואדי. הביצה מוחזרת לאת'ל בדיוק כשהאפרוחים השונים בוקעים וסיד מציע לקלינט כאות תודה להיות כל שנה ארנב פסחא הצובע ומחביא ביצים לילדים.

בינתיים סקראט מוצא ערימת בלוטים חדשים ומעמיס אותם על עגלה ואז מנסה להטביל אותם במזרקת שוקולד, אך הוא והבלוטים נופלים לתוכה. סקווינט משתלט על העגלה ומוליך אותה אל הים, אך היא שוקעת מיד בכניסה אליו. סקראט מנסה לעצור את זה אך הוא מצופה לחלוטין בשוקולד וקורס לאדמה.

 דמויות ומדבבים 

מדבבשםתיאורריי רומנומניממותה צמרית זועף, בן זוגה של אלי ואביה של מישמיש. מני הוא חברם של דייגו וסידדניס לירידייגוסמילודון קשוח ועצבני וחברם הטוב של מני וסידג'ון לגוויזאמוסידמגלוניקס טיפש וידודותי וחברם של מני ודייגוכריס וודג'סקראטיונק קטן דמוי-סנאי מסוג קרונפיו, הרודף בלהט אחרי בלוטקווין לטיפהאליממותה צמרית, בת זוגו של מני ואמה של מישמישקיקי פאלמרמישמישממותה צמרית נקבה וילדתם של מני ואלישון ויליאם סקוטקראשזוג אחים אופוסומים שובבים וטיפשיםג'וש פקאדיסת' גריןסקווינטפלאולאגוס פיראט, חלק מחברי צוותו של קפטן גאס, אשר מחליט לנקום במני על הרס ספינתםבלייק אנדרסוןקלינטאחיו התאום של סקווינט אך מתיידד עם מני וחבורתו. בסוף הסרט מוצע לו להיות ארנב הפסחאטראג'י פ. הנסוןאת'לנקבת גסטורניס שנתנה לסיד לשמור על ביצתהוונדי ויליאמסאמא קונדורנקבת קונדור שנתנה לסיד לשמור על ביצתהגבריאל איגלסיאסצ'ולי בירכליקותריום שאימץ ביצה ונתן לסיד לשמור עליהלילי אסטפןגלאדיס גליפטוגליפטודונית שאימצה ביצה ונתנה לסיד לשמור עליה

בנוסף נראים בסרט פלשבק מ"עידן הקרח 4", של הרס ספינת הפיראטים של קפטן גאט הגיגנטופיתקוס וצוותו - רז הפרוקופטודונית, פלין פיל הים, גופטה הכאמיטאטקסוס וסילאס הסולה או היסעור וכן סקווינט.

 ראו גם 
 עידן הקרח (זיכיון)
 עידן הקרח: חוגגים בגדול

 קישורים חיצוניים 

הערות שוליים

קטגוריה:סרטי 2016
קטגוריה:סרטי אנימציה ממוחשבת
קטגוריה:עידן הקרח (זיכיון)
קטגוריה:סרטים קצרים מונפשים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי אנימציה על בעלי חיים